Der var glæde og kampfight, da der blev afholdt asyl-OL i Frederikshavn.

I Frederikshavn blev der afholdt OL for beboerne på Asylcenter Vesthimmerlands centre. Det var Asylcenter Frederikshavn der stod bag arrangementet. - Vi har nogle beboere, som går i frygt for, om de får ophold eller ej, og de tænker meget på, hvordan det går med deres familie i deres hjemland. Så vi synes, det er vigtigt, at de også får lov til at få deres tanker over på noget andet og hygge sig for en dag, siger Ann Stouby, der er leder af asylcentret i Frederikshavn Til Asyl-OL var det, vil nogen nok mene, nogle atypiske OL discipliner,der blev dystet i. Det var nemlig fodbold, bordtennis, volleyball og pool, der var på programmet til dagens OL. Beboerne på asylcentrene kæmpede om podiepladserne, og de morede sig gevaldigt og gik meget op i at vinde til det årlige arrangement. - Jeg håber på at vinde det her OL, og det her er også en god mulighed for at få en form for fællesskab, siger Fraysal Ismael, der er beboer på asylcentret i Frederikshavn.